«Միջազգային հարաբերությունների» վկայակոչումն այստեղ պատահական չէ: Կատարվածի իրական իսկությունը հասկանալու համար հարկավոր է հիշել, որ դեռևս 2014 թվականին Հայաստանում ԱՄՆ-ի դեսպանատունը կոչ էր անում կառավարությանն ու գործադիր այլ կառույցներին «իրենց գործունեություններում հաշվի առնել Ռուսաստանի կողմից կիրառվող պատժամիջոցները, և վերջ դնել այդպիսի պատժամիջոցներ օգտագործող ցուցակի կազմում ընդգրկված կազմակերպությունների հետ հարաբերություններին»: Այդպիսի կազմակերպություններից մեկը, ինչպես հայտնի է, ՎՏԲ բանկն է: Այն ժամանակ Երևանում Ռուսական դեսպանատունը նման հայտարարությանը բավական կոշտ արձագանքեց, պատասխանելով, որ «Դիվանագիտական առաքելությանը չի սազում երկրի կառավարությանը հուշել, թե ում հետ և ինչպես վերջինս պիտի հարաբերություններ պահպանի, առավել ևս սխալ է իր խոսքում ինքնանկախ պետության հանդեպ թաքնված սպառնալիք պարունակելը: Ենթադրում ենք, որ Հայաստանի գործարար շրջանակների հնարավորությունների սահմաններում է գործարարության հետ կապված ինքնուրույն որոշումներ կայացնելը, և օտար կողմերի հուշումների կարիքը բնավ չկա»: